dagur 1 - dvalaflokkur 2
flokkurinn byrjaði vel þar sem fullur flokkur af hressum og kátum krökkum mættu í kaldársel. Þegar mætt var á staðin var börnunum úthlutað herbergi og allir fóru strax í að koma sér fyrir og skoða staðinn. Í hádegismat var boðið uppá pasta sem rann vel ofan í börnin. eftir hádegismat var farið í göngu í kúadal en þar var farið í leiki og borðað kex í lautinni. eftir göngu fengu börnin frjálsan tíma þar sem í boði var að búa til vinabönd, smíða báta og fara í skotbolta og aðra leiki í íþróttahúsinu. Í kvöldmat voru kjúklingaleggir og franskar og voru börnin enn og aftur dugleg að borða. mikil spenna var enn í hópnum svo eftir kvöldmatinn var farið í hetjugöngu uppá sandfell en þar er dásamlegt útsýni í allar áttir. Þegar heim var komið var kvöldvaka þar sem börnin settu upp leikrit, sungu og hlustuðu á sögu. allir fóru svo sáttir og glaðir að sofa eftir að hafa fengið góða kvöldhressingu. nóttin var þó heldur erfiðari en gengur og gerist í sumarbúðunum þar sem brunabjallan fór í gang um tvö leitið og vakti alla í húsinu. sem betur fer var enginn eldur á staðnum heldur olli bilun í reykskynjara því að kerfið fór af stað. eftir hamaganginn fóru börnin aftur að sofa og voru flestir sofnaðir aftur um þrjú í nótt. tæknimenn frá securitas hafa verið kallaðir út til að yfirfara kerfið svo vonandi gerist þetta ekki aftur. 
-monika jónsdóttir   
forstöðukona
Í sumar tóku sumarbúðinar í kaldársel þátt í þróunarverkefni í samstarfi við skóla á grænni grein en með því erum við fyrstu félagasamtökin til að taka þátt í grænfánaverkefninu. yfir sumaruð var tekið fyrir þemað neysla og úrgagnur þar sem markmiðin voru að hreinsa rusl af svæðinu í kringum kaldársel, minnka matarsóun og flokka allt rusl. vel gekk að ná settum markmiðum og mun kaldársel flagga grænfánanum í fyrsta skiptið næsta vor. með þátttöku í grænfánaverkefninu vinnum við markvisst að því að þróa sumarbúðastarfið án þess að skaða verðmætt og viðkvæmt umhverfi staðarins. stefnt er að því að halda verkefninu áfram næsta sumar, við stefnum til að mynda á að tengja fræðsluna enn betur við umhverfið á staðnum og hvað kaldæingar geta gert til að vernda þessa dýrmætu sköpun guðs. hér að neðan má sjá umhverfisstefnu kaldársels sem stefnt er að því að þróa enn frekar í samstarfi við börnin næstu sumur.
umhverfisstefna kaldársels:
kfum og kfuk hafa starfrækt kristilegar sumarbúðir í kaldárseli í yfir 90 ár, fyrir börn á aldrinum 6-11 ára, á yndislegu svæði rétt fyrir utan hafnarfjörð. við erum staðsett á vatnsverndarsvæði hafnarfjarðar og umkringd stórbrotinni náttúru sem er mikilvægt að vernda og varðveita. Þetta er einnig jarðfræðilega mjög áhugavert svæði og eru fjölmargir sem fara í gönguferðir að náttúruperlunum í kring á ári hverju.
kaldársel mun vinna að því að:
efla umhverfisvitund þátttakenda sumarbúðanna með því að vekja þau til umhugsunar um náttúruna og hvernig við getum varðveitt hana og verndað.
vernda þær náttúruperlur sem eru í náumhverfi okkar og njóta þeirra á ábyrgan hátt í starfinu.
sýna ábyrga neyslu og ábyrga losun úrgangs frá starfinu, m.a. með flokkun.
vekja áhuga barna á nátturunni, hvetja þau til að sýna nátturunni virðingu og fræða þau um ábyrga umgengni meðal annars með aðstoð heimsmarkmiða sameinuðu Þjóðanna.